ભારતીય ક્રિકેટ ટીમના ડ્રેસિંગ રૂમની ચર્ચાઓ હંમેશા ટોક ઓફ ધ ટાઉન રહી છે. તેવામાં ભારતીય ક્રિકેટર રોહિત શર્માએ ડ્રેસિંગ રૂમની આવી જ એક વાતનો મોટો ખુલાસો કર્યો છે. શ્રીલંકાની ટીમના મોટો ફેન રહાણેને જબરદસ્તી કિસ કરી હોવાની વાત બહાર આવી છે. રોહિત શર્માએ એક ઇન્ટરવ્યૂમાં જણાવ્યું કે 2015માં ભારતીય ટીમ શ્રીલંકાના પ્રવાસ પર હતી ત્યારે એક ફેને અજિંક્ય રહાણેને કિસ કરી લીધી હતી. આ ફેન બીજુ કોઇ નહીં પણ શ્રીલંકાના જાણીતા ક્રિકેટ પ્રેમી પર્સી અંકલ જ છે. ઉલ્લેખનીય છે કે શ્રીલંક અને ક્રિકેટ જગતમાં પર્સી અંકલ નામે જાણીતા આ વ્યક્તિ શ્રીલંકાની તમામ મેચોમાં નાચતા ગાતા અને પોતાની ટીમના ઝંડા સાથે ટીમને ચીયર કરતા જોવા મળે છે. અને સાથે જ તેમને તેમના ફેવરેટ ક્રિકેટરને વ્હાલથી ગાલ પર ચુંમવું પણ ગમે છે.